พอดีมีอะไรกับแฟนต้นเดือนสิงหา ประจํามาตอนสิ้นเดือนค่วันที่(31) แล้วหายไปวันที่6ก.ยใส่ถุงยางแต่ทําไม่เสร็จไม่มีการหลั่ง พอกลางๆถึงสิ้นเดือนก.ย มีอาการ เวียยนหัวนิดหน่อย ปวดหัว ง่วงนอนหาวตลอด(แต่เวลาเล่นกีฬาไม่ง่วงค่ะง่วงหาวตอนเรียน) พะอืดพะอมท้องผูกท้องอืด ท้องน้อยป่องมาก มีอาการหิว(กินข้าวแล้วยังหิวอีกค่ะ)ตรวจแล้ว2รอบขึ้นขีดเดียวค่ะ ตกขาวเมือกใสๆยาวๆ ค่ะ แบบนี้อาการก่อนเป็นประจําเดือนหรือตั้งครรภ์คะนับประจําเดือนหลังจากประจําเดือนหายไปแล้วค่ะ ตอนนี้ยังไม่มาเลยค่า
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ ถุงยางไม่ขาดไม่รั่วนั้น โอกาสตั้งครรภ์มีได้น้อยกว่า 2%โดยอาการเวียนหัว อ่อนเพลีย ท้องผูกท้องอืด ท้องน้อยป่องมาก มีอาการหิวดังกล่าวมา ไม่จำเพาะเจาะจงต่อการตั้งครรภ์ค่ะ หากสงสัยการตั้งครรภ์ สามารถซื้อชุดตรวจครรภ์ทางปัสสาวะมายืนยันได้เอง ให้ผลบวกได้ประมาณ 2-3 สัปดาห์หลังมีเพศสัมพันธ์ ถ้าตรวจในช่วงดังกล่าวเป็นต้นไปแล้วให้ผลลบ ก็แสดงว่าน่าจะไม่ตั้งครรภ์ แต่หากให้ผลลบ แต่ประจำเดือนก็ยังไม่มาตามกำหนด เกิน 35 วันจากรอบก่อนแล้ว ควรไปตรวจยืนยันผลที่รพ.อีกครั้ง